ddrg/super_eurlex huggingface dataset:
(5)

Niiden tietojen perusteella, jotka komissio (Eurostat) on asetuksen (EY) N:o 479/2009 14 artiklan mukaisesti toimittanut saatuaan Tanskalta ilmoituksen ennen 1 päivää huhtikuuta 2014, ja komission yksiköiden kevään 2014 talousennusteen nojalla on perusteltua tehdä seuraavat päätelmät: — Julkisen talouden alijäämä pysyi vuosina 2010–2013 perussopimuksessa määrätyn 3 prosentin viitearvon alapuolella suhteessa BKT:hen, paitsi vuonna 2012, jolloin vuoden 2011 eläkeuudistukseen liittyvällä kertaluonteisella korvauksella oli siihen kielteinen vaikutus. Kertaluonteisen korvauksen arvioidaan vuonna 2012 heikentäneen julkisen talouden rahoitusasemaa 1,6 prosenttia suhteessa BKT:hen. Julkisen talouden alijäämä oli 2,5 prosenttia suhteessa BKT:hen vuonna 2010, 1,9 prosenttia suhteessa BKT:hen vuonna 2011, 3,8 prosenttia suhteessa BKT:hen vuonna 2012 ja 0,8 prosenttia suhteessa BKT:hen vuonna 2013. Julkisen talouden rahoitusaseman parantumisen perusteena olivat sekä tulo- että menopuolen vakauttamistoimenpiteet, erityisesti julkisen kulutuksen kasvun rajoittaminen. — Tanskan vuoden 2014 lähentymisohjelmassa julkisen talouden alijäämän ennustetaan olevan 1,3 prosenttia suhteessa BKT:hen vuonna 2014 ja 2,9 prosenttia suhteessa BKT:hen vuonna 2015. Vuosina 2013 ja 2014 julkiseen talouteen ovat vaikuttaneet nykyisten pääomaeläkkeiden uudelleenjärjestelystä saatavat kertaluonteiset tulot, mikä antaa mahdollisuuden maksaa tulevien pääomaeläkkeiden verovelvoitteet suotuisan verokannan mukaisesti. Tämän toimenpiteen arvioidaan tukevan julkisen talouden rahoitusasemaa lähes 1,8 prosenttia suhteessa BKT:hen molempina vuosina. Vuoteen 2015 toimenpiteellä ei ole enää vaikutusta, minkä odotetaan johtavan julkisen talouden alijäämän kasvuun. Komission yksiköiden kevään 2014 talousennusteessa julkisen talouden alijäämän ennustetaan olevan 1,2 prosenttia suhteessa BKT:hen vuonna 2014 ja 2,7 prosenttia suhteessa BKT:hen vuonna 2015. Tämän vuoksi alijäämän odotetaan pysyvän perussopimuksessa määrätyn 3 prosentin viitearvon alapuolella suhteessa BKT:hen ennustejaksolla. — Julkisen talouden rakenteellinen rahoitusasema eli suhdannekorjattu rahoitusasema, jossa ei ole otettu huomioon kertaluonteisia eikä muita väliaikaisia toimenpiteitä, parantui vuosina 2011–2013 kumulatiivisesti 0,7 prosenttia suhteessa BKT:hen, mutta sen odotetaan vuonna 2014 heikentyvän 0,8 prosenttia suhteessa BKT:hen (– 0,2 prosenttiin suhteessa BKT:hen) ja vuonna 2015 edelleen 0,3 prosenttia suhteessa BKT:hen olettaen, että politiikka säilyy muuttumattomana. — Komission yksiköiden kevään 2014 talousennusteen mukaan julkisen bruttovelan odotetaan vuonna 2014 supistuvan 43,5 prosenttiin suhteessa BKT:hen ja kasvavan 44,9 prosenttiin suhteessa BKT:hen vuonna 2015, joten se pysyy edelleen alle perussopimuksessa määrätyn 60 prosentin viitearvon suhteessa BKT:hen.
(1)

Euroopan parlamentin ja neuvoston direktiivin 98/8/EY (2) liite I sisältää luettelon tehoaineista, joiden sisällyttäminen biosidituotteisiin on hyväksytty unionin tasolla. Komission direktiivillä 2008/79/EY (3) kyseiseen luetteloon lisättiin tehoaine IPBC käytettäväksi tuotteissa, jotka kuuluvat tuotetyyppiin 8 (puunsuoja-aineet), sellaisena kuin se on määritelty direktiivin 98/8/EY liitteessä V. Asetuksen (EU) N:o 528/2012 86 artiklan nojalla IPBC on näin ollen hyväksytty tehoaine, joka sisältyy mainitun asetuksen 9 artiklan 2 kohdassa tarkoitettuun luetteloon.
2.

Sukunimi : ALNSIEM Etunimi (-nimet) : Musa Hilal Abdalla Alias : Sheikh Musa Hilal; Abd Allah; Abdallah; AlNasim; Al Nasim; AlNaseem; Al Naseem; AlNasseem; Al Nasseem Syntymäaika/syntymäpaikka/kansalaisuus/asuinpaikka : Syntymäaika: 1.1.1964 tai 1959; Syntymäpaikka: Kutum; Asuinpaikka: Kabkabiya ja Kutumin kaupunki, Pohjois-Darfur, on asunut Khartumissa. Passi/henkilötiedot/asema : Diplomaattipassi nro: D014433, myönnetty 21. helmikuuta 2013; voimassaolo päättyy 21. helmikuuta 2015. Kansalaisuutta koskeva todistus nro: A0680623. Sudanin kansalliskokouksen jäsen. Sudanin presidentin vuonna 2008 nimittämä liittovaltioasioista vastaavan ministeriön erityisneuvonantaja. Nimeäminen/perustelut : Jalul-heimon päällikkö Pohjois-Darfurissa. Human Rights Watch ilmoittaa tiedonannossaan, että heillä on 13. helmikuuta 2004 päivätty tiedote Pohjois-Darfurin paikalliselta hallintovirastolta. Tiedotteessa annetaan ”alueen turvallisuusyksiköille” käsky ”sallia mujahidin-taistelijoiden toimet ja Sheikh Musa Hilalin komentamien vapaaehtoisten eteneminen [Pohjois-Darfurin] alueelle sekä näiden perustarpeiden varmistaminen”. 400 arabimiliisiä hyökkäsi 28. syyskuuta 2005 Aro Sharrow'n kylään (myös sen pakolaisleiriin) sekä Achon ja Gozmenan kyliin Länsi-Darfurissa. Uskomme myös, että Musa Hilal oli paikan päällä Aro Sharrow'n pakolaisleiriin kohdistuneen hyökkäyksen aikana. Hänen poikansa oli saanut surmansa Sudanin vapautusarmeijan (Sudanese Liberation Army, SLA) hyökätessä Shareiaan, joten hän oli nyt toteuttamassa henkilökohtaista verikostoa. On perusteltuja syitä uskoa, että heimon päällikkönä hän oli suoraan vastuussa näistä teoista ja on vastuussa kansainvälisen humanitaarisen oikeuden ja ihmisoikeuksien loukkauksista ja muista julmuuksista. YK merkinnyt luetteloon : 25. huhtikuuta 2006.
(5)

Espanja jätti 6 päivänä helmikuuta 2014 virallisen korvaushakemuksen, johon oli liitetty rahoituskertomus, tositteet sekä epidemiologinen kertomus kaikilta tiloilta, joiden eläimet on lopetettu ja hävitetty. Korvaushakemuksen määrä on 85 580,95 euroa. Toimitettujen asiakirjojen tarkastelun perusteella kuitenkin todettiin, että 6 635,73 euron suuruista osaa ei voida pitää tukikelpoisena asetuksen (EY) N:o 349/2005 5 artiklan mukaisesti.
(5)

Tanska jätti 14 päivänä helmikuuta 2014 virallisen korvaushakemuksen, johon oli liitetty rahoituskertomus, tositteet sekä epidemiologinen kertomus kaikilta tiloilta, joiden eläimet on lopetettu ja hävitetty. Korvaushakemuksen määrä on 67 667,39 euroa. Toimitettujen asiakirjojen tarkastelun jälkeen katsottiin kuitenkin, että 5 468,85 euron määrä ei ollut asetuksen (EY) N:o 349/2005 5 artiklan mukaisesti tukikelpoinen.
(5)

Saksa jätti 17 päivänä joulukuuta 2013 virallisen korvaushakemuksen, johon oli liitetty rahoituskertomus, tositteet sekä epidemiologinen kertomus kaikilta tiloilta, joiden eläimet on lopetettu ja hävitetty. Korvaushakemuksen määrä vuoden 2012 osalta on 22 886,55 euroa. Toimitettujen asiakirjojen tarkastelun perusteella kuitenkin todettiin, että 705,00 euron suuruista osaa ei voida pitää tukikelpoisena asetuksen (EY) N:o 349/2005 5 artiklan mukaisesti.
Yhteydet EU:n muuhun lainsäädäntöön

Missä määrin kansallisen ohjelman toimenpiteet on sisällytetty asianomaisiin vesipiirin hoitosuunnitelmiin Euroopan parlamentin ja neuvoston direktiivin 2000/60/EY (23) nojalla? Sisältyykö kansalliseen ohjelmaan (lukuun ottamatta direktiivissä 91/271/ETY säädettyjä haavoittumiselle alttiita alueita) toimenpiteitä, jotka liittyvät direktiivin 2000/60/EY liitteessä IV tarkoitettuihin suojelualueisiin (uimavesialueet, Natura 2000 -alueet, äyriäisten suojelualueet, juomavesialueet jne.)? Jos sisältyy, kuvailkaa näitä toimenpiteitä. Onko kansallista ohjelmaa arvioitu Euroopan parlmentin ja neuvoston direktiivin 2001/42/EY (24) mukaisesti? Jos on, antakaa lisätietoja. Onko kansallisella ohjelmalla yhteyksiä toimenpiteisiin, joilla vähennetään asteittain prioriteettiaineiden päästöjä ja häviötä tai lopetetaan kerralla tai vaiheittain vaarallisten prioriteettiaineiden päästöt ja häviöt (direktiivin 2000/60/EY 4 artikla)? Jos on, kuvailkaa näitä toimenpiteitä. Onko kansallisella ohjelmalla yhteyksiä Euroopan parlmentin ja neuvoston direktiiviin 2008/56/EY (25) (esim. meren roskaantumisen vähentäminen)? Jos on, antakaa lisätietoja. Onko kansallisella ohjelmalla yhteyksiä kansainvälisiin yleissopimuksiin tai komissioihin? Jos on, kuvailkaa näitä yhteyksiä. Onko suunnitteilla toimenpiteitä uusien haavoittumiselle alttiiden alueiden osoittamiseksi direktiivin 91/271/ETY liitteessä II olevan A kohdan c alakohdan perusteella? Jos on, kuvailkaa näitä toimenpiteitä. Onko suunnitteilla toimenpiteitä tehokkaamman käsittelyn soveltamiseksi direktiivin 4 artiklan 3 kohdan tai 5 artiklan 3 kohdan sekä 91/271/ETY liitteessä I olevan B kohdan 4 alakohdan noudattamiseksi? Jos on, antakaa lisätietoja. …
(6)

Assosiaationeuvoston päätös koskee myös Keski-Amerikan ylimääräisiä maantieteellisiä merkintöjä, jotka on lueteltu sopimukseen liitetyssä yhteisessä julistuksessa nimistä, joiden rekisteröintiä maantieteellisinä merkintöinä on haettu Keski-Amerikka-osapuolen jonkin tasavallan alueella, sillä edellytyksellä, että ne on rekisteröity maantieteellisinä merkintöinä alkuperämaassa ja unionin toimivaltainen viranomainen on sen jälkeen tutkinut ja hyväksynyt ne.
(1)

Belgian viranomaiset ilmoittivat kesäkuussa 2013 Euroopan komissiolle toimenpiteestä, jolla vedetään takaisin loppukäyttäjiltä tulppamalliset kuulonsuojaimet tyyppiä Climax 13 (uudelleen käytettävä malli), jotka on valmistanut Productos Climax SA, Polígono Industrial Sector Mollet, c/ Llobregat no 1, 08150 Parets del Valles (Barcelona), Espanja. Komissiolle toimitettujen asiakirjojen mukaan kyseiseen henkilönsuojaimeen oli sovellettu direktiivin 11 artiklan A jaksossa vahvistettua vaatimustenmukaisuuden arviointimenettelyä, mistä todistukseksi Espanjan ilmoitettu laitos ”Centro Nacional de Medios de Protección — Instituto Nacional de Seguridad e Higiene en el Trabajo” (NB No. 0159) oli antanut EY-tyyppihyväksyntätodistuksen, jossa viitataan yhdenmukaistetun standardin EN 352-2:1993 asiaan liittyviin kohtiin.
(42)

Liitto toimitti huomautustensa ohella seuraavat kaksi tutkimusta, jotka on tehty eurooppalaisessa ChemLog-yhteistyöhankkeessa, johon osallistui Slovakian kemian- ja lääketeollisuuden liiton ohella Saksan, Puolan, Tšekin, Slovakian, Unkarin ja Italian alueviranomaisia, kemianteollisuuden järjestöjä ja tutkimuslaitoksia: ”The Strategy of Combined Transport Development of Chemicals in Central Europe” ja ”Feasibility Study — Development of railway transport of chemicals in Slovakia in relation to adjacent countries and prepared combined transport terminals”.
(4)

Siheung-sissä sijaitsevalle Komipharm International Co. Ltd -laboratoriolle 1 päivänä maaliskuuta 2011 päätöksen 2000/258/EY mukaisesti annettu lupa on peruutettu komission päätöksen 2010/436/EU (2) mukaisesti ANSESin laatiman, 16 päivänä syyskuuta 2013 päivätyn kielteisen arviointiraportin perusteella.
(8)

SEUT 140 artiklassa tarkoitetuista lähentymisperusteista tehdyssä pöytäkirjassa N:o 13 olevan 1 artiklan mukaisesti SEUT 140 artiklan 1 kohdan ensimmäisessä luetelmakohdassa tarkoitetulla hintatason vakauden arviointiperusteella tarkoitetaan, että jäsenvaltio on saavuttanut kestävän hintatason vakauden ja tarkasteluajankohtaa edeltävän vuoden aikana todetun keskimääräisen rahanarvon alentumisasteen, joka ylittää enintään 1,5 prosenttiyksiköllä enintään kolmen hintatason vakaudessa parhaiten suoriutuneen jäsenvaltion vastaavan asteen. Hintatason vakautta arvioitaessa inflaatiota mitataan yhdenmukaistetuilla kuluttajahintaindekseillä (YKHI), jotka on määritelty neuvoston asetuksessa (EY) N:o 2494/95 (14). Hintatason vakautta koskevan perusteen arvioimiseksi jäsenvaltion inflaatiota mitataan kahdentoista kuukausi-indeksin aritmeettisen keskiarvon prosentuaalisena muutoksena verrattuna edellisen jakson kahdentoista kuukausi-indeksin aritmeettiseen keskiarvoon. Komission ja EKP:n kertomuksissa on käytetty viitearvoa, joka on saatu laskemalla kolmen hintatason vakaudessa parhaiten suoriutuneen jäsenvaltion inflaation yksinkertainen aritmeettinen keskiarvo, johon on lisätty 1,5 prosenttiyksikköä. Huhtikuussa 2014 päättyneen vuoden aikana inflaation viitearvoksi saatiin 1,7 prosenttia, kun hintatason vakaudessa parhaiten suoriutuneet jäsenvaltiot olivat Latvia, jonka inflaatioaste oli 0,1 prosenttia, Portugali, jonka inflaatioaste oli 0,3 prosenttia, ja Irlanti, jonka inflaatioaste oli 0,3 prosenttia. On perusteltua lukea parhaiten suoriutuneista jäsenvaltioista pois ne, joiden inflaatioasteita ei voitaisi pitää tarkoituksenmukaisena vertailuarvona muiden jäsenvaltioiden osalta. Tällaiset selvästi poikkeavat maat mainittiin vuosien 2004, 2010 ja 2013 lähentymiskertomuksissa. Tässä vaiheessa on perusteltua lukea parhaiten suoriutuneista jäsenvaltioista pois Kreikka, Bulgaria ja Kypros (15). Ne korvataan viitearvoa laskettaessa Latvialla, Portugalilla ja Irlannilla, joilla on jäsenvaltioista seuraavaksi alhaisimmat keskimääräiset inflaatioasteet.
(1)

Asetuksen (EU) N:o 1308/2013 liitteessä IV olevan B jakson IV kohdan 1 kohdassa säädetään, että sianruhojen luokitusta varten vähärasvaisen lihan osuus on arvioitava komission hyväksymillä luokitusmenetelmillä, joiden on oltava sianruhon yhden tai useamman anatomisen osan fyysiseen mittaukseen perustuvia tilastollisesti testattuja arviointimenetelmiä. Luokitusmenetelmät voidaan hyväksyä, jos arvioiden tilastolliselle virheelle määrätty enimmäispoikkeama ei ylity. Enimmäispoikkeama määritellään komission asetuksen (EY) N:o 1249/2008 (2) 23 artiklan 3 kohdassa.
(3)

Sekä EKP:lla että kansallisilla toimivaltaisilla viranomaisilla on asetuksen (EU) N:o 1024/2013 6 artiklan 2 kohdan ja YVM-kehysasetuksen 21 artiklan mukaisesti tietojenvaihtovelvollisuus. Kansallisten toimivaltaisten viranomaisten on annettava EKP:lle kaikki tarvittavat tiedot sille asetuksella (EU) N:o 1024/2013 annettujen tehtävien hoitamiseksi, sanotun kuitenkaan rajoittamatta EKP:n toimivaltaa vastaanottaa suoraan luottolaitosten raportoimia tietoja tai saada niihin jatkuvasti suora pääsy.
(5)

Asiasta esitettiin perusteltuja muistutuksia asetuksen (EY) N:o 258/97 6 artiklan 4 kohdan ensimmäisessä alakohdassa asetetussa 60 päivän määräajassa. Ne koskivat etenkin dokosaheksaeenihapon (DHA) altistumistasojen kasvua. Asetuksen (EY) N:o 258/97 7 artiklan 1 kohdan nojalla olisi annettava komission täytäntöönpanopäätös, jossa otetaan huomioon esitetyt muistutukset. Pyynnön esittäjä on sittemmin muuttanut pyyntöään ravintolisissä olevien DHA:n enimmäismäärien osalta. Mainittu muutos ja pyynnön esittäjän antamat lisäselvitykset selvensivät huolenaiheita jäsenvaltiota ja komissiota tyydyttävällä tavalla.
(1)

Kuparin käytöstä valmisteryhmässä 11, sellaisena kuin se on määritelty Euroopan parlamentin ja neuvoston direktiivin 98/8/EY (2) liitteessä V, on ilmoitettu komission asetuksen (EY) N:o 1896/2000 (3) 4 artiklan mukaisesti.
(17)

Viidenneksi EU ProSun väitti, että CCCME:n ilmoitus ei olisi taloudellisesti perusteltu. Ensimmäinen taloudellinen argumentti on, että Bloombergin tietokanta on indeksi, eikä nimenomainen hintanoteeraus, koska eri markkinoiden hinnat standardoidaan Yhdysvaltain dollareina. Komissio toteaa, että sitoumuksessa viitataan ”keskimääräisiin hintoihin”, minkä vuoksi se perustuu näkemykseen, jonka mukaan Bloombergin tietokanta sisältää hintanoteerauksia. On kiistatonta, että Bloombergin tietokanta on hintakokoelma, joka on saatavissa Yhdysvaltain dollareina. Vähimmäistuontihinta ilmaistaan kuitenkin euroina. Sen vuoksi on aiheellista muuttaa kyseiset noteeraukset euroiksi, jotta tiedetään mihin hintaan aurinkopaneeleja voidaan ostaa maailmanmarkkinoilta. Koska unionissa sopimukset tehdään pääasiassa euroina, komissio katsoo, että euroina ilmaistut keskimääräiset hinnat ovat asianmukaisempia, kun arvioidaan kansainvälisten hintasuuntausten vaikutusta unionin tilanteeseen. Toinen taloudellinen argumentti liittyy muutosmekanismin tarkoitukseen ja siihen, onko se sama kuin muissa sitoumuksissa käytettyjen ja raaka-aineiden hintoihin perustuvien muutosmekanismien tarkoitus. Komissio huomauttaa ensiksi, että päätöksen 2013/423/EU johdanto-osan 4 kappale viittaa siihen, että muutosmekanismin tarkoitus tässä tapauksessa on sama kuin aikaisemmissa sitoumuksissa käytettyjen muutosmekanismien tarkoitus huolimatta siitä, että tässä tapauksessa raaka-aineiden hintoja ei ole voitu käyttää. Toiseksi vähimmäistuontihinta ei perustu unionin tuottajien tuotantokustannuksiin, joihin sisältyy kohtuullinen voitto, vaan päätöksen 2013/423/EU johdanto-osan 7 kappaleessa ja täytäntöönpanopäätöksen 2013/707/EU johdanto-osan 22 kappaleessa kuvattuun menetelmään.
(5)

Koska asetus (EY) N:o 767/2008 perustuu Schengenin säännöstöön, Tanska on Euroopan unionista tehtyyn sopimukseen ja Euroopan yhteisön perustamissopimukseen liitetyn Tanskan asemaa koskevan pöytäkirjan 5 artiklan mukaisesti päättänyt saattaa asetuksen (EY) N:o 767/2008 osaksi kansallista lainsäädäntöään. Sen vuoksi Tanskan on kansainväliseen oikeuteen perustuvien velvoitteiden nojalla pantava tämä päätös täytäntöön.
9.7)

NLB varmistaa tehokkaan, riippumattoman ja objektiivisen sisäisistä tarkastuksista vastaavan toiminnon. Tämä toiminto raportoi ja vastaa ainoastaan hallintoneuvostolle ja valvontaelimen tarkastustoimikunnalle, jonka jäsenistä ainakin yhdellä on oltava äskettäistä asianmukaista rahoitusalan kokemusta. Sisäisen tarkastustoiminnon havaintoihin ja suosituksiin on kiinnitettävä asianmukaista huomiota ja niistä on keskusteltava tarkastustoimikunnassa/hallintoneuvostossa, minkä perusteella ongelmiin puuttumiseksi on laadittava asianmukainen toimintasuunnitelma. Päätös olla toimimatta sisäisen tarkastuksen tulosten perusteella on perusteltava hyvin ja siitä on pyydettäessä raportoitava valvonnasta vastaavalle uskotulle miehelle;
(4)

Jotta TARGET2-järjestelmä voitaisiin määrittää asetuksen (EU) N:o 795/2014 (EKP/2014/28) 1 artiklan 2 kohdassa tarkoitetuksi järjestelmäksi, EKP:n neuvosto tarkastaa tämän päätöksen liitteessä kuvatulla tavalla, että asetuksen (EU) N:o 795/2014 (EKP/2014/28) 1 artiklan 3 kohdan a alakohdassa mainittu kriteeri sekä asetuksen (EU) N:o 795/2014 (EKP/2014/28) 1 artiklan 3 kohdan b alakohdassa mainituista kriteereistä vähintään kaksi täyttyvät. Tämän päätöksen perustana olevassa tarkastusmenettelyssä on käytetty vuoden 2012 julkisia tietoja sekä EKP:n kyselytutkimusten vastauksia.
(5)

YVM-asetuksen 25 artiklan 5 kohdassa vaaditaan, että rahapoliittisten tehtävien ja valvontatehtävien eriyttämisen varmistamiseksi EKP perustaa sovittelulautakunnan, joka ratkoo asianomaisten osallistuvien jäsenvaltioiden toimivaltaisten viranomaisten eriäviä näkemyksiä tapauksissa, joissa EKP:n neuvosto on vastustanut valvontaelimen päätösehdotusta. Lautakuntaan otetaan yksi jäsen kustakin osallistuvasta jäsenvaltiosta, jonka kukin jäsenvaltio valitsee EKP:n neuvoston ja valvontaelimen jäsenten joukosta. Se tekee päätöksensä yksinkertaisella määräenemmistöllä ja kullakin jäsenellä on yksi ääni. EKP:n on hyväksyttävä ja julkaistava asetus sovittelulautakunnan perustamisesta ja sen työjärjestyksestä, ja EKP hyväksyi Euroopan keskuspankin asetuksen (EU) N:o 673/2014 (EKP/2014/26) (2).
(2)

Komissio esitti direktiivin 89/686/ETY 6 artiklan 1 kohdan nojalla direktiivin 89/686/ETY mukaisesti yhdenmukaistettua standardia EN 1384:1996 ”Ratsastuskypärät” koskevan virallisen vastalauseen. Standardin viitetiedot julkaistiin ensimmäisen kerran 14 päivänä kesäkuuta 1997 EYVL:ssä C 180, ja sen lisäys A1 julkaistiin 10 päivänä elokuuta 2002 EYVL:ssä C 190. Tällä välin CEN on julkaissut standardin uuden version EN 1384:2012, joka on mukana 20 päivänä joulukuuta 2012 EUVL:ssä C 395 julkaistussa luettelossa; korvattavan standardin EN 1384:1996 noudattamisesta johtuva vaatimustenmukaisuusolettama on lakannut 30 päivänä huhtikuuta 2013.
(1)

Verkkosääntöjen ja suuntaviivojen laatiminen ja täytäntöönpano on tärkeä toimi, joka on välttämätön sähkön sisämarkkinoiden täydellisen yhdentymisen toteuttamiseksi. Kolmannella energiapaketilla luotiin institutionaaliset järjestelyt verkkosääntöjen kehittämiselle, jotta sähkö- ja kaasuverkkoja säänteleviä teknisiä, toiminnallisia ja markkinasääntöjä voidaan tarvittaessa yhdenmukaistaa. Näiden institutionaalisten järjestelyjen mukaisesti energia-alan sääntelyviranomaisten yhteistyövirasto (ACER), siirtoverkonhaltijoiden eurooppalainen verkosto (ENTSO) ja Euroopan komissio tekevät verkkosääntöjen kehittämisessä tiivistä yhteistyötä kaikkien asianomaisten sidosryhmien kanssa. Alat, joilla verkkosääntöjä voidaan laatia, on lueteltu sähköasetuksen ja kaasuasetuksen 8 artiklan 6 kohdassa.
2)

25/8 Add. 1. Perusteluasiakirja lisäyksen G (ATMF) tarkistukselle — Yleiset perustelut (sivun 2 lopussa): muutetaan virke seuraavasti: ”The changes which are not covered by these general justifications are explained in the rest of this document.” — 2 artiklan t alakohta: lisätään uusi kappale: ”When infrastructure managers operate vehicles, e.g. freight wagons to transport materials for construction or for infrastructure maintenance activities, the infrastructure managers do so in the capacity of a railway undertaking.” — 4 artiklan 1 kohdan b alakohta: lisätään moduuli SH1, koska tämän moduulin suunnitteluvaiheessa annettava suunnittelutyyppitodistus mahdollistaa myös kuvatun menettelyn käytön. Uusi virke olisi seuraava: ”According to Article 10 § 8, the appropriate manner to demonstrate that the vehicle corresponds to the admitted type of construction is a certificate of verification, it is not really a simplified procedure. The certificate of verification is issued according to the appropriate module defined in the UTP(s) concerned which may be module SD or module SF for type examination certificate or module SH1 for design examination certificate.” — 7 artiklan 1 a kohta: tämän säännöksen tulkinnan mukauttamiseksi unionin tulkintaan (komission suosituksen 2011/217/EU (3) 8 artiklan 7 kohta) lisätään virke seuraavasti: ”Due to the fact that the admission procedures can take several months, it is recommended that the rules to be applied by the competent authority for a specific admission process are those that were in force at the date of the application and that no new rule is imposed during the subsequent process.”
(2)

Maaliskuun 31 päivään 2017 saakka, kun neuvosto hyväksyy säädöksen, joka edellyttää määräenemmistöä, neuvoston jäsen voi pyytää, että se hyväksytään määräenemmistöllä sellaisena kuin se on määritelty Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan (N:o 36) 3 artiklan 3 kohdassa. Tässä tapauksessa neuvoston jäsen voi pyytää tarkistamaan, että määräenemmistön muodostavat jäsenvaltiot edustavat vähintään 62:ta prosenttia unionin koko väestöstä. Jotta neuvoston jäsenten pöytäkirjan (N:o 36) 3 artiklan 2 kohdan mukaisesti esittämät pyynnöt voidaan kirjata asianmukaisesti, ne olisi toimitettava pääsihteerille kirjallisesti tai esitettävä suullisesti pysyvien edustajien kokouksessa tai neuvoston istunnossa. Suullisesti esitetyt pyynnöt olisi merkittävä kyseisen kokouksen tai istunnon pöytäkirjaan.
(7)

FIEA-laissa säädetään, että ennen määritystoimintaa koskevan toimiluvan myöntämistä Japanin pääministerin täytyy varmistaa, että kyseisellä määritysorganisaatiolla on sellaiset liiketoimintasäännöt (määritysorganisaation sisäiset säännöt ja menettelyt), jotka vastaavat sovellettavia lakeja ja asetuksia; että määritysorganisaation taloudellinen tilanne on riittävä rahoitusvälineiden määritystoimintaa varten; että määritysorganisaation liiketoimintaa koskeva tulo- ja menoennuste on suotuisa; että määritysorganisaation henkilöstöllä on riittävä tietämys ja kokemus hoitaakseen rahoitusvälineiden määrityksen moitteettomasti ja luotettavasti ja että määritysorganisaation rakenne ja järjestelmä ovat riittävän kehittyneitä, jotta toteutus voidaan hoitaa asianmukaisesti. FIEA-lain 194 artiklan 7 kohdan 1 alakohdan nojalla pääministeri siirtää mainitulla lailla myönnetyt valtuudet Japanin finanssivalvontaviraston (Financial Services Agency of Japan, JFSA) edustajalle. Näin ollen JFSA:n edustaja vastaa määritystoimintaa koskevien toimilupien myöntämisestä.